Държавен вестник, бр. 35, 2010 г., стр. 19

БРОЙ  35	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
ОСМИ ДОПЪЛНИТЕЛЕН 
ПРОТОКОЛ
към Устава на Всемирния пощенски съюз
(Ратифициран със закон, приет от 41-ото 
Народно събрание на 11 март 2010 г. – ДВ, 
бр. 24 от 2010 г. В сила от 1 януари 2010 г.)
Пълномощните представители на Прави­
телствата на страните членки на Всемирния 
пощенски съюз, събрани на Конгрес в Женева, 
на основание член 30, параграф 2 от Устава 
на Всемирния пощенски съюз, сключен на 10 
юли 1964 г. във Виена, приеха, при условие за 
ратифициране, следните изменения в горепо­
сочения Устав.
Член І
(Член 1а изменен)
Определения
1. За целите на Актовете на Всемирния 
пощенски съюз споменатите по-долу термини 
са определени, както следва:
1.1. Пощенска услуга: съвкупност от по­
щенски услуги, чийто обхват е определен от 
органите на Съюза. Основните задължения, 
които се свързват с тези услуги, се състоят в 
това да се отговори на някои социални и ико­
номически цели на страните членки, като се 
осигури приемането, сортирането, пренасянето 
и доставянето на пощенските пратки.
1.2. Страна членка: страна, която изпълнява 
условията, изброени в член 2 на Устава.
1.3. Единна пощенска територия (една и 
съща пощенска територия): задължение за 
страните, договарящи Актовете на ВПС, да 
осигуряват на реципрочен принцип размяната 
на писмовни пратки при спазване на свободата 
на транзита и да обработват пратките, произ­
хождащи от другите територии и преминаващи 
транзитно през техните страни, безпристрастно 
и по начина, по който обработват собствените 
си пощенски пратки.
1.4. Свобода  на транзита: принцип, съобразно 
който междинната страна членка е задължена да 
гарантира пренасянето на пощенските пратки, 
които са є предадени за транзитно преминаване 
към друга страна членка, като запазва за тази 
поща същото третиране, каквото прилага за 
пратките от вътрешния си режим.
1.5. Писмовни пратки: пратки, описани в 
Конвенцията.
1.6. Международна пощенска услуга: опе­
рации или пощенски услуги, регламентирани 
от Актовете. Съвкупност от тези операции или 
услуги.
1.7. Избран оператор: всяко правителстве­
но или неправителствено ведомство, което 
е избрано официално от страната членка да 
осигурява върху нейната територия експлоа­
тацията на пощенските услуги и да изпълнява 
свързаните с тях задължения, произтичащи от 
актовете на Съюза.
1.8. Резерва: резерва, нарушаваща разпо­
редба, чрез която страната членка цели да 
изключи или да промени юридическия ефект 
на клауза на акт, различен от Устава и от Об­
щия правилник, при прилагането му от тази 
страна членка. Всяка резерва трябва да бъде 
съвместима с предмета и целта на Съюза, така 
както са определени в предговора и в член 1 на 
Устава. Тя трябва да бъде надлежно мотивирана 
и одобрена от мнозинството, постигнато при 
одобряването на акта, и да бъде включена в 
Заключителен протокол към този акт.
Член ІІ
(Член 4 изменен)
Извънредни отношения
Страните членки, чиито избрани оператори 
обслужват територии, които не са включени 
в Съюза, са длъжни да бъдат посредници на 
останалите страни членки. Разпоредбите на 
Конвенцията и на нейните правилници се при­
лагат при тези извънредни отношения.
Член ІІІ
(Член 8 изменен)
Ограничени съюзи. Специални споразумения
1. Страните членки или техните избрани 
оператори, ако законодателството на тези страни 
членки не забранява това, могат да основават 
Ограничени съюзи и да сключват специални 
споразумения, свързани с международната по­
щенска услуга, при условие да не включват в 
тях разпоредби, които са по-неблагоприятни за 
обществото от тези, предвидени в актовете, по 
които заинтересованите страни членки са страни.
2. Ограничените съюзи могат да изпращат 
наблюдатели на конгресите, конференциите и за­
седанията на Съюза, на Административния съвет, 
както и на Съвета по пощенска експлоатация.
3. Съюзът може да изпраща наблюдатели 
на конгресите, конференциите и заседанията 
на Ограничените съюзи.
Член ІV
(Член 11 изменен)
Присъединяване или приемане в Съюза. Ред
1.  Всеки член на Организацията на обедине­
ните нации може да се присъедини към Съюза.